צסק"א מוסקבה (הוקי קרח)

סמל קבוצת ההוקי קרח צסק"א מוסקבה, בתקופה הסובייטית
מועדון ההוקי קרח המקצועני צסק"א מוסקבה (רוסית: Профессиональный хоккейный клуб ЦСКА Москва) היא קבוצת הוקי קרח רוסית ממוסקבה, הנחשבת לקבוצת ההוקי המצליחה ביותר בתולדות אירופה.

הקבוצה הוקמה ב־22 בדצמבר 1946 ומתמודדת בליגת KHL. היא זכתה ב-32 אליפויות ברית המועצות ונחשבה לקבוצה הטובה ביותר בהוקי קרח הבינלאומי לאורך שנים רבות. לאחר פירוק ברית המועצות התקשתה הקבוצה בליגת ה-KHL וזכתה באליפות הראשונה שלה רק בעונת 2018/19, לאחר שהפסידה בגמר גביע גגארין פעמיים (2016, 2018).

בשנת 2020 פורטל HockeyArchives.info דירג את הקבוצה בתור הקבוצה הטובה ביותר באירופה, כשבעבר הוכתרה ככזו בשנים 2015–2016.

==היסטוריה==
הקבוצה יונקת את שורשיה מחברת מועדון מחליקי הקרח של מוסקבה (Московский клуб лыжников, МКЛ). ביוני 1901 הקבוצה אורגנה מחדש כחלק מחברת OLLS (חברת חובבי ספורט ההחלקה; «Общества любителей лыжного спорта», ОЛЛС). באפריל 1923 החברה הפכה לחברת OPPV, חוג הספורט הצבאי האופטי (опытно-показательная военно-спортивная площадка ВСЕОБУЧА, ОППВ) שהיה למועדון הספורט של הצבא האדום. בשנת 1928 הוקמה אגודת צדק"א. בשנת 1946 (במה שנחשב רשמית לשנת ההקמה של הקבוצה) אורגנה קבוצת ההוקי קרח שנקראה בשם צדק"א (ЦСКА, Центральный дом Красной Армии; הבית המרכזי של הצבא האדום).

בשנת 1951 הקבוצה שינתה את שמה לצדס"א (ЦДСА, Центральный дом Советской Армии, הבית המרכזי של הצבא הסובייטי), ובשנת 1954 שינתה הקבוצה את שמה לצס"ק מ"ו (ЦСК МО, Центральный спортивный клуб Министерства обороны, מועדון הספורט המרכזי של משרד ההגנה). לבסוף בשנת 1959 הקבוצה שינתה את שמה לשם הנוכחי צסק"א (ЦСКА, Центральный Спортивный Клуб Армии), שמשמעותו "מועדון הספורט המרכזי של הצבא".
===התקופה הסובייטית===
בתקופת ברית המועצות הקבוצה זכתה ב-32 אליפויות (מ-46 עונות שהתקיימו), כולל סדרה רצופה של 13 אליפויות. אחד הסיבות העיקריות לכך ניתן לראות בעדיפות שהקבוצה קיבלה לבבחירת שחקנים צעירים. משנת 1947 ועד לשנת 1970 מאמן הקבוצה היה אנטולי טראסוב. בין 1977 ל-1996 אימן אותה ויקטור טיחונוב, תחתיו זכתה הקבוצה ב-12 אליפויות רצופות עד 1989. במהלך אחת מאותן עונות, 1983/84, ניצחה צסק"א 43 משחקים רצופים, מהם 39 ניצחונות רצופים מתחילת העונה, ההפסד היחיד שלה באותה עונה היה מול מועדון ההוקי סק"א פטרבורג.

במהלך השנים 1976–1991 הקבוצה שיחקה 36 משחקים נגד קבוצות מליגת ה-NHL וניצחה ב-26 מהם.

===KHL===
למרות היותה הקבוצה הטובה ביותר בליגה הסובייטית, עד עונת 2018/19 לא הגיעה הקבוצה להישג של ממש. הישגה הגדול ביותר בליגת ה-KHL היה ההגעה לחצי גמר גביע גגארין ב-2008 וב-2015. אולם, בעונת 2015 הוחלט כי תואר אלופת רוסיה תוענק לקבוצה הרוסית שמסיימת במקום הראשון בעונה הסדירה וצסק"א שסיימה במקום הראשון בעונה הסדירה זכתה באליפות המדינה, לראשונה מאז 1991.

בעונת 2016 שוב סיימה במקום הראשון בעונה הסדירה של KHL ולראשונה בתולדותיה העפילה לגמר גביע גגארין לאחר שגברה על סק"א פטרבורג בחצי גמר הפלייאוף, אך הפסידה את אליפות KHL למטאלורג מגניטוגורסק וסיימה כסגנית האלופה במה שמהווה להישג השיא שלה מאז 1991.

בעונת 2018 התמודדה בשלב רבע גמר גביע גגארין ושברה שיא בליגת KHL, במשחק הארוך ביותר בתולדות הליגה, לאחר ששיחקה במשך 142 דקות ו-9 שניות, במשחק הפלייאוף החמישי נגד יוקריט הלסינקי, שניצחה 2:1 וצמצמה את תוצאת המפגשים ל-3:2 בסדרה. בהמשך העפילה גם לגמר גביע גגארין, לאחר שגברה על אלופת העונה שעברה, סק"א סנקט פטרבורג, בתוצאה 4:2 בסדרה. אך הפסידה בסדרת הגמר בתוצאה 4:1 לאק בארס קאזאן.

בעונת 2018/2019 זכתה באליפות הליגה הסדירה, בעקבות מאזן של 9 הפסדים בלבד ו-52 ניצחונות ב-61 משחקים, שהעניק לה את הזכייה בגביע היבשת. היא אף העפילה לגמר גביע גגארין עונה שנייה ברציפות, אך הפעם סוף סוף הצליחה לזכות בגביע, אחרי שגברה על אוונגרד אומסק בגמר גביע גגארין בארבעה משחקים בלבד - תואר אליפות ממשי ראשון לקבוצה מאז פירוק ברית המועצות. צסק"א הפכה לקבוצה הראשונה שזוכה בגביע היבשת ובגביע גגארין באותה עונה והראשונה, בתולדות KHL, שמנצחת בסדרת הגמר בלי להפסיד אף משחק.

בעונת 2019/2020 צסק"א הייתה הקבוצה הראשונה להבטיח מקום בפלייאוף, אחרי שסיימה ראשונה בחטיבה המערבית ובעקבות זכייתה בגביע היבשת הוכתרה גם לאלופת העונה, לאחר שגביע גגארין לא נערך עקב פרוץ מגפת הקורונה ברוסיה.

בעונת 2020/2021, העפילה לגמר גביע גגארין אך הפסידה במפתיע לאוונגרד אומסק. שנה לאחר מכן שחזרה את הישגה מעונת 2016 כשהעפילה לגמר גביע גגארין לאחר שגברה על סק"א סנקט פטרבורג בחצי גמר הפלייאוף, כשהיא מעפילה לגמר פלייאוף הליגה בפעם החמישית בששת השנים החולפות.

בעונת 2023/2024 הודחה בשלב שמינית גמר גביע גגארין אחרי הפסד 4-1 בסדרה ללוקומוטיב ירוסלבל.

==סטטיסטיקה בליגת KHL==

הערה: מ = משחקים ששיחקו; נצ = ניצחונות; ה = הפסדים ; הפה = הפסדים בהארכה; נק = ניקוד; שז = שערי זכות; שח = שערי חובה
{| class="wikitable"
|- style="text-align:center; font-size:small; background:#ddd; padding:5px;"|
| עונה || מ || נצ || ה || הפה || נק || שז || שח || סיימה במקום || פלייאוף
|- bgcolor="
| {{כ}}2011/2012 || 54 || 19 || 25 || 0 || 70 || 119 || 129 || 4, בוברוב || הפסידה ברבע גמר החטיבה המערבית, 1–4 (לסק"א סנקט פטרבורג)
|- style="background:#eee;"
| {{כ}}2012/2013 || 52 || 23 || 15 || 0 || 96 || 151 || 109 || 1, טראסוב || הפסידה בחצי גמר החטיבה המערבית, 1–4 (דינמו מוסקבה)
|- bgcolor="
| {{כ}}2013/2014 || 54 || 25 || 21 || 1 || 91 || 130 || 118 || 5, בוברוב || רבע גמר החטיבה, 0–4 (הפסידה לסק"א סנקט פטרבורג)
|- style="background:#eee;"
| {{כ}}2014/2015 || 60 || 49 || 9 || 2 || 139 || 207 || 98 || 1, טראסוב || הפסידה בחצי גמר החטיבה המערבית, 3–4 (לסק"א סנקט פטרבורג)
|- style="background:silver;"
| {{כ}}2015/2016 || 60 || 43 || 3|| 14 || 127 || 163 || 87 || 1, טראסוב || הפסידה בגמר גביע גגארין, 3–4 (למטאלורג מגניטוגורסק)
|- style="background:#eee;"
| {{כ}}2016/2017 || 60 || 44 || 8 || 8 || 137 || 183 || 110 || 1, טראסוב || הפסידה בחצי גמר החטיבה המערבית, 2–4 (ללוקומוטיב ירוסלבל)
|- style="background:silver;"
| {{כ}}2017/2018 || 56 || 35 || 9 || 11 || 124 || 175 || 89 || 1, טראסוב || הפסידה בגמר גביע גגארין, 4–1 (לאק בארס קאזאן)
|- style="background:gold;"
| {{כ}}2018/2019 || 62 || 43 || 5 || 5 || 75 || 191 || 106 || 1, טראסוב || זכתה בגביע גגארין, 4-0 בסדרה (על אוונגרד אומסק)
|- style="background:gold;"
| {{כ}}2019/2020 || 62 || 40 || 13 || 3 || 94 || 202 || 99 || 1, טראסוב || העפילה לפלייאוף. הוכתרה לאלופה בעקבות הזכייה בגביע היבשת
|- style="background:silver;"
| {{כ}}2020/2021 || 60 || 43 || 17 || 3 || 91 || 182 || 121 || 1, טראסוב || הפסידה בגמר גביע גגארין, 2–4 (לאוונגרד אומסק)
|- style="background:gold;"
| {{כ}}2021/2022 || 47 || 18 || 8 || 2 || 63 || 107 || 120 || 3, בוברוב || זכתה בגביע גגארין, 4-3 בסדרה (על מטאלורג מגניטוגורסק)
|-
|}

==תארים==
 ברוסיה:
*גביע גגארין (3): 2018/2019, 2021/2022, 2022/2023
*אלופת המערב (5): 2015/16, 2017/18, 2018/19, 2020/21, 2021/22
*גביע הפתיחה (1): 2015/16
*אליפות רוסיה (2): 2015, 2020
*גביע היבשת (6): 2015, 2016, 2017, 2019, 2020, 2021
 בברית המועצות:
*אליפות ברית המועצות בהוקי קרח (32): 1948-1950, 1955-1956, 1958-1961, 1963-1966, 1968, 1970-1973, 1975, 1977-1989
*גביע ברית המועצות בהוקי קרח (12): 1954-1956, 1961, 1966-1969, 1973, 1977, 1979, 1986/1988
באירופה:
*גביע אלופות אירופה (20): 1969-1974, 1976, 1978-1990
*גביע שפנגלר (1): 1991
בעולם:
*הגביע הביניבשתי (1): 1972

==מאמני הקבוצה==

==ראו גם==
*זבזדה צ'כוב, קבוצת בת מליגת VHL
*הדרבי של מוסקבה (הוקי קרח)

==קישורים חיצוניים==

* 

== הערות שוליים ==

קטגוריה:צסק"א מוסקבה
קטגוריה:קבוצות הוקי קרח רוסיות
קטגוריה:מוסקבה: מועדוני ספורט
קטגוריה:קבוצות KHL